ચોટીલા માં નેશનલ હાઇવે પાસે સરકારી રેફરલ હોસ્પીટલ નજીક હનુમાન ટેકરી પાસે વિચરતી જાતિ ના લોકો ઝુંપડા બાંધી ને રહે છે.પરંતુ આ ઘરવિહોણા પરિવારો માટે આ કામચલાઉ ઝુંપડા જ છે અને ઉપર આભ નીચે ધરતી જેવી કફોડી દશા માં આ સરાણીયા જાતિ ના પરિવારો ના બાળકો , મહિલાઓ , વૃધ્ધો કરુણા અને દયા ઉપજાવે તેવું જીવન પસાર કરી રહ્યાં છે ત્યારે આ વિચરતી જાતિ ના પરિવારો ને રાજ્ય સરકાર ની ઘર નુ ઘર આપવાની ચાલી રહેલી રાજ્યવ્યાપી ઝુંબેશ નીચે આ પરિવારો ને સમાવી લઇ તેમને પણ ઘર બાંધવા માટે જમીન ના પ્લોટ ફાળવવા માં આવે તેવી લેખિત રજુઆત ચોટીલા નગરપાલિકા ના ઉપપ્રમુખ હરેશભાઇ ચૌહાણે ચોટીલા ના ધારાસભ્ય ને કરી છે.